Man bel 911 ná kat hulle 'aanval' | Maroela Media
CBS berig Mohammed Lokman het Woensdagoggend omstreeks 01:30 (Amerikaanse tyd) die 911-noodnommer gebel. "Ek het 'n probleem in my huis," het Lokman aan die 911-operateur gesê. "Ek kan nie in my huis ingaan nie."
Lokman het verder verduidelik dat hul kat baie aggressief geraak het en hulle in die huis aangeval het. Lokman en sy vrou is na buite met die kat wat steeds in die huis was. Hy het aan die 911-operateur gesê dat hy en sy vrou reeds vier ure buite die huis is en nie terug in die huis kan kom nie.
"Oukei, jy het gesê 'n kat?" was die 911-operateur se onmiddellike reaksie. Die operateur het verder gevra of Lokman wil hê die polisie moet die kat kom verwyder en of daar iets fout is met die kat. Lokman het gesê die kat het die vorige aand 'n kleintjie gehad.
"Ons kan nie beweeg nie. Ons kan niks doen nie. Dit [die kat] is so aggressief en aaklig," het Lokman gesê.